**The Amazing Race 24**, også kjent som **The Amazing Race: All-Stars**, er den 24. sesongen av den amerikanske realityserien The Amazing Race. The Amazing Race 24 fulgte elleve lag med to personer, som tidligere hadde deltatt i The Amazing Race, i et kappløp rundt i verden.

Far og sønn Dave og Connor O'Leary vant denne sesongen av The Amazing Race, og ble det første far og sønn-laget til å vinne den amerikanske versjonen. I tillegg, i en alder av 58 år, ble Dave den eldste deltageren til å vinne i The Amazing Race-franchisen.

Produksjon
----------

Ved startstreken i Los Angeles, opptrådte UCLA Bruin Marching Band. De hadde også en rolle i den første oppgaven.
The Amazing Race 24 strakk seg over 37 000 km i løpet av 20 dager. Innspillingen startet 16. november og endte 6. desember 2013. Denne sesongen besøkte de åtte land på tre kontinenter. Blant dem, ble Kina, Malaysia, Sri Lanka og Italia besøkt. I tillegg ble Wales for første gang besøkt.

### Cast

Denne sesongens elleve lag ble valgt blant tidligere deltakere, som deltok tilbake til sesong 14. Blant dem var det syv deltagere som deltok for tredje gang.

Den fullstendige listen over tilbakevendende deltakere (med plasseringer tidligere sesonger):

* **Fra sesong 18, Unfinished Buisness:**
	+ Margie O'Donnell (før Adams) og Luke Adams, mor og sønn, 8.-plass (3.-plass i deres første deltagelse i sesong 14).
	+ Herbert "Flight Time" Lang og Nathaniel "Big Easy" Lofton, lagkamerater på Harlem Globetrotters, 2.-plass (4.-plass i deres første deltagelse i sesong 15).
	+ Jet og Cord McCoy, brødre og rodeo-cowboyer, 6.-plass (2.-plass i deres første deltagelse i sesong 16).
* **Fra sesong 20:**
	+ Brendon Villegas og Rachel Reilly, nygift (forlovet i sesong 20), 3.-plass
* **Fra sesong 21:**
	+ Natalie og Nadiya Anderson, tvillingsøstre, 4.-plass.
* **Fra sesong 22:**
	+ Caroline Cutbirth og Jennifer Wayne (før Kuhle), venninner og countrysangerinner, 4.-plass
	+ Dave og Connor O'Leary, far og sønn, 8.-plass
	+ Jessica Hoel og John Erck, forlovede (kjærester i sesong 22), 9.-plass
	+ Joey Graceffa og Meghan Camarena, bestevenner og YouTube-vloggere, 5.-plass
* **Fra sesong 23:**
	+ Leo Temory og Jamal Zadran, fettere, 4.-plass
* **Sammensatt lag:**
	+ Mark Jackson, 5.-plass i sesong 20 sammen med bestevennen William "Bopper" Minton, og Mallory Ervin, 3.-plass i sesong 18 (6.-plass i hennes første deltagelse i sesong 17) sammen med hennes far Gary.

Mark skulle opprinnelig delta sammen med Bopper, men Bopper begynte å vise tegn på pankreatitt før ankomst til Los Angeles for innspillingen. Ved ankomst ble Bopper vurdert som uegnet til å konkurrere av produksjonens medisinske gruppe. I siste liten, ble Mallory Erwin invitert til å delta sammen med Mark. Dette var første gang at et lag, uten en pre-eksisterende forhold, konkurrerte i The Amazing Race. Laget deres ble kalt Team Kentucky, som referanse til Jackson, Minton og Erwins hjemstat.

Illusjonisten David Copperfield dukket opp under den første Veisperringen i Las Vegas.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperring |
| --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Dave & Connor | Far/Sønn | 3 | 4 | 1 | 2 | 1 | 4 | 3 | 4⊂⋑ | 1 | 1 | 1 | 1 | Dave 5, Connor 8 |
| Caroline & Jennifer | Countrysangerinner | 9 | 3ə | 6 | 4 | 2 | 7 | 2 | 5 | 5 | 4⋑ | 2 | 2 | Caroline 7, Jennifer 6 |
| Brendon & Rachel | Nygift | 2 | 1 | 8 | 8 | 7 | 5 | 1 | 1⊃ | 4 | 2 | 3 | 3 | Brendon 7, Rachel 6 |
| Leo & Jamal | Fettere | 5 | 7 | 3 | 3 | 4 | 1 | 5 | 3⋐ | 3 | 3⊃ | 4 |  | Leo 5, Jamal 6 |
| Jet & Cord | Brødre/Cowboyer | 1 | 6 | 2 | 1 | 3 | 2 | 4 | 2ε | 2 | 5⊂ |  | Jet 5, Cord 5 |
| Flight Time & Big Easy | Harlem Globetrotters-spillere | 7 | 5 | 5 | 6 | 6 | 6 | 6 | 6 |  | Flight Time 5, Big Easy 3 |
| Jessica & John | Forlovet | 8 | 8 | 7 | 5 | 5 | 3 | 7 |  | Jessica 3, John 4 |
| Margie & Luke | Mor/Sønn | 4 | 2 | 4 | 7 | 8 |  | Margie 2, Luke 2 |
| Joey & Meghan | YouTube-vloggere | 10 | 9 | 9 |  | Joey 2, Meghan 1 |
| Mark & Mallory | Team Kentucky | 6 | 10 |  | Mark 1, Mallory 1 |
| Natalie & Nadiya | Tvillinger | 11 |  | Natalie 1, Nadiya 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En lilla ε ved lagplassering indikerer at laget valgte å bruke første Fripasset til å hoppe over en oppgave. En rosa ə indikerer at laget tidligere fikk det andre Fripasset, og valgte å bruke det i den etappen.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.

Premier
-------

Premien for hver etappe ble gitt til laget som vant etappen. Alle reisepremiene ble sponset av Travelocity.

* **Etappe 1** − To Fripass - et hjelpemiddel som laget kan bruke til å hoppe over en oppgave helt fram til den åttende etappen. Det andre Fripasset, må de gi til et annet lag før slutten av fjerde etappe.
* **Etappe 2** − $2 500 hver.
* **Etappe 3** − Tur for to til Budapest.
* **Etappe 4** − Tur for to til London.
* **Etappe 5** − $5 000 hver.
* **Etappe 6** − Tur for to til Berlin.
* **Etappe 7** − Tur for to til Great Barrier Reef i Australia.
* **Etappe 8** − $7 500 hver.
* **Etappe 9** − Hver sine 2015 Ford Mustang.
* **Etappe 10** − Tur for to til St. Croix.
* **Etappe 11** − Tur for to til Fiji.
* **Etappe 12** − $1 000 000.

Sammendrag
----------

### Etappe 1 (USA → Kina)

Reisekartet for The Amazing Race 24.
I Guangzhou, besøkte lagene Canton Tower for å finne en ledetråd i en av vognene på toppen av tårnet.
* Santa Clarita, California Californias flagg, **USA** USAs flagg (College of the Canyons) (Startstreken)
* Los Angeles (Los Angeles internasjonale lufthavn) til Guangzhou, **Kina** Kinas flagg (Guangzhou Baiyun internasjonale lufthavn)
* Guangzhou (Jiangnan Avenue North)
* Guangzhou (Canton Tower)
* Guangzhou (Haixinsha Stadion) >Veisperring< Hvem føler seg oppløftende?
* Guangzhou (Guangzhou Operahus) >Pit-Stop (Etappe 1)<

I sesongens første Veisperring, måtte et lagmedlem ta fem baklengs saltoer mens de ble heist 100 meter til toppen av stadiontårnet. Når tårnsjefen var fornøyd, ville han gi dem neste ledetråd.

**Tilleggsoppgaver:**

* Ved startstreken, måtte lagene finne det kinesiske symbolet for Guangzhou (广州) på hattene til noen av korpsmedlemmene som stod på fotballbanen. Når de hadde funnet en, måtte de bringe korpsmedlemmet til Phil. Hvis de hadde funnet det riktige symbolet, ville han gi dem billetter til et av to fly til Guangzhou.
* Ved Los Angeles internasjonale lufthavn, måtte lagene parkere sine Ford Fusion, og koble dem til en ladestasjon.
* Etter ankomst i Guangzhou, måtte lagene dra til Guangzhous brudekjoledistrikt, og lete blant hundrevis av kjolebutikker etter en av tre butikker, som hver hadde et begrenset antall ledetråder.
* I ledetråden lagene fikk i kjolebutikkene, ble lagene instruert til å ta metro til bygningen med bobler på toppen. Lagene måtte finne ut at bygningen de måtte dra til var Canton Tower.
* Ved Canton Tower, måtte lagene velge en av boblevognene på pariserhjulet som er på toppen av bygningen og lete etter neste ledetråd, som ville vise seg når døren ble lukket igjen. I en del av vognene ville det stå "Prøv igjen", og i resten av vognene ville det stå "Let etter neste ledetråd på stadion ved elven under dere". Lagene måtte finne ut at de måtte dra til Haixinsha Stadion.

### Etappe 2 (Kina)

I Guangzhou, spilte lagene det kinesiske fjærballspillet jianzi for å få en ledetråd.
* Guangzhou (Chen Clan-Akademiet)
* Guangzhou (Edaytown) >Veisperring< Hvem er mekanikeren?
* Guangzhou (Guangzhous Kultursenter For Barn) >Veivalg< Fjærball eller Kinakopper
* Guangzhou (Shamian Promenade) >Pit-Stop (Etappe 2)<

I denne etappens Veisperring, måtte et lagmedlem bygge en motorisert lekebil, ved hjelp av utdelt utstyr. Når lekesoldaten godkjente arbeidet, ville de få neste ledetråd. I sesongens første Veivalg, måtte lagene velge mellom *Featherball* (Fjærball) eller *China Cup* (Kinakopper). I *Featherball*, måtte lagene dra til Liwanhu-parken. Der måtte lagene spille jianzi med to lokale spillere. Når lagene hadde klart ti pasninger seg i mellom, uten å bruke armer eller hender, fikk de neste ledetråd. I *China Cup*, måtte lagene måtte lagene få en tradisjonell kinesisk behandling, som innebar kopping. Når behandlingen var gjennomført, fikk de neste ledetråd.

**Tilleggsoppgaver:**

* Ved Chen Clan-akademiet, måtte lagene observere en kampkunst-demonstrasjon av studenter ved akademiet. På slutten av demonstrasjonen, ville mesteren komme fram og stemple deres neste destinasjon på pannen deres.
* Etter Veisperringen, måtte de dra med taxi for å levere lekebilen til Guangzhous kultursenter for barn for å få neste ledetråd.

### Etappe 3 (Kina → Malaysia)

I Kota Kinabalu, fant lagene etappens Pit-Stop ved vannlandsbyen Kampung Tanjung Aru.
* Guangzhou (Guangzhou Baiyun internasjonale lufthavn) til Kota Kinabalu, **Malaysia** Malaysias flagg (Kota Kinabalu internasjonale lufthavn)
* Inanam (Kiansom-fossen) >Veivalg< Hvem faller for denne?
* Kiulu (Kampung Tompinahaton) >Veivalg< Elveleveranse eller Løp gjennom jungelen
* Kampung Tanjung Aru >Pit-Stop (Etappe 3)<

I denne etappens Veisperring, måtte et lagmedlem ta med seg en Travelocity-nisse og hente neste ledetråd mens de rappellerte en høyde tilsvarende ti etasjer, gjennom sprutende vann, ned til bunnen. I denne etappens Veivalg, måtte lagene velge mellom *River Delivery* (Elveleveranse) eller *Run Through the Jungle* (Løp gjennom jungelen). I *River Delivery*, måtte lagene frakte varer til landsbyen Kampung Tombung. Der måtte de levere varene til landsbyhøvdingen, før de kunne returnere til flåten. I *Run Through the Jungle*, måtte lagene bli med på en jaktsafari. Ved å bruke et blåserør, måtte begge på laget treffe en falsk fugl før de kunne returnere til flåten. Når lagene hadde fullført turen ned elven, ville en lokal elveguide gi dem neste ledetråd.

**Tilleggsopplysning:**

* I begynnelsen av etappen, ble lagene informert at det bare var to tilgjengelige fly med begrenset antall plasser. De seks første lagene til å sjekke inn ved lufthavnen i Guangzhou, fikk plass på det første flyet, som gikk tre timer før det andre flyet som de tre siste lagene måtte ta.

**Tilleggsoppgave:**

* Ved Kampung Tompinahaton, måtte lagene bygge en bambusflåte og padle ned strykene til det Veivalget de valgte.

### Etappe 4 (Malaysia)

I Kuala Lumpur, besøkte lagene Petronas Towers for å finne en ledetråd.
* Kota Kinabalu (Prins Philip-parken – Murut-langhuset) >Veisperring< Hvem er spretten?
* Kota Kinabalu (Kota Kinabalu internasjonale lufthavn) til Sepang (Kuala Lumpur internasjonale lufthavn)
* Kuala Lumpur (Veikrysset Jalan Ampang – Petronas Towers)
* Kuala Lumpur (Traders Hotel – Sky Bar) >Veivalg< Mix Master eller Master Mix
* Gombak (Batu Caves) >Pit-Stop (Etappe 4)<

I denne etappens Veisperring, måtte et lagmedlem hoppe på en bambustrampoline, og få tak i et flagg som hang over dem, justert etter deres høyde. Når de hadde dratt ned flagget, ville de få neste ledetråd. I denne etappens Veivalg, måtte lagene velge mellom *Mix Master* eller *Master Mix*. I *Mix Master*, måtte lagene velge en scratch coach og lære å bli en DJ. Når de hadde øvd, måtte de gå til DJ-boksen for å vise sine ferdigheter for publikum. Hvis de klarte å gjenskape en serie på syv scratch-rytmer, ville DJ-en gi dem neste ledetråd. Hvis de ikke klarte det, måtte de stille seg i kø og prøve igjen. I *Master Mix*, måtte lagene stable syv cocktailglass i en pyramide og deretter bruke en stabel med blandeglass til å helle røde og gule drinker i hvert glass samtidig. Dette måtte gjøres på en måte som gjorde at drinkene ikke ble blandet. Når de hadde klart det, fikk de neste ledetråd.

**Tilleggsopplysning:**

* I ledetråden lagene fikk etter Veisperringen ble de informert om at det bare var tre tilgjengelige fly til Kuala Lumpur. De tre første lagene som sjekket inn ved lufthavnen i Kota Kinabalu, fikk plass på det første flyet som gikk 90 minutter før det andre flyet som hadde plass til to lag. De tre siste lagene måtte ta det siste flyet, som gikk 45 minutter etter det andre flyet.

### Etappe 5 (Malaysia → Sri Lanka)

I Colombo, mottok lagene en buddhistisk velsignelse fra en munk ved templet Gangaramaya.
* Sepang (Kuala Lumpur internasjonale lufthavn) til Colombo, **Sri Lanka** Sri Lankas flagg (Bandaranaike internasjonale lufthavn)
* Colombo (Gangaramaya-tempelet)
* Colombo (Fort Jernbanestasjon) til Galle (Galle Jernbanestasjon)
* Koggala (Kokosnøttbod) >Veivalg< Fiskestang eller Spinnkontroll
* Colombo (Trendy Connections Klesfabrikk) >Fartsdump< Brendon & Rachel >Veisperring< Hvem vil tråkke på pedalen?
* Colombo (Colombos Roklubb) >Pit-Stop (Etappe 5)<

I denne etappens Veivalg, måtte lagene velge mellom *Fishing Pole* (Fiskestang) eller *Spin Control* (Spinnkontroll). I *Fishing Pole*, måtte lagene vasse ut i vannet og klatre opp på en fiskestylte. Når begge på laget hadde fått en fisk, måtte de levere dem til en lokal fisker i bytte mot neste ledetråd. I *Spin Control*, måtte lagene lære og utføre en tradisjonell folkedans mens de balanserte spinnende rabans på en pinne. Når de hadde levert en bra opptreden, ville sjefsdanseren gi dem neste ledetråd. Som Fartsdump i denne etappen, måtte Brendon & Rachel bruke silketrykk til å legge på det siste laget med farge på det srilankiske flagget på t-skjorter. Når de hadde trykket 15 perfekte t-skjorter kunne de fortsette kappløpet. I denne etappens Veisperring måtte et lagmedlem sy sammen en skjorte skikkelig. Når sjefen godkjente skjorten måtte de ta den med til en trykkemaskin der de ville få neste ledetråd trykket på skjorten.

**Tilleggsoppgave:**

* Ved Gangaramaya-tempelet, måtte lagene ikle seg tradisjonelle buddhistiske klær og motta velsignelse fra en munk. Når de hadde blitt velsignet, ville de få neste ledetråd.

### Etappe 6 (Sri Lanka)

I Alawwa, måtte et lagmedlem fylle drivstoff på fire tuktuker for å få en ledetråd.
* Colombo (Det hollandske museet)
* Colombo (Fort Jernbanestasjon) til Alawwa (Alawwa Jernbanestasjon)
* Alawwa (Ceypecto Bensinstasjon) >Veisperring< Hvem vil fylle dem?
* Alawwa (Alawwa Jernbanestasjon) til Rambukkana (Rambukkana Jernbanestasjon)
* Rambukkana (The Millenium Elephant Foundation) >Veivalg< Snabel eller Papir
* Ambepussa (Ambepussa Hvilehjem)
* Mount Lavinia (Mount Lavinia Hotel Beach) >Pit-Stop (Etappe 6)<

I denne etappens Veisperring måtte et lagmedlem fylle drivstoff på tuktuker. Først måtte de gå inn på bensinstasjonen og velge et farget kort. Så måtte de lete blant hundrevis av tuktuker, som stod parkert langs veien, etter fire tuktuker merket med samme farge som kortet de hadde valgt. Når de hadde funnet dem, måtte de få tuktukene til bensinstasjonen og fylle dem med drivstoff. Når de fire tuktukene var fylt opp med drivstoff, ville sjefen gi dem neste ledetråd. I denne etappens Veivalg, måtte lagene velge mellom *Trunk* (Snabel) eller *Sheets* (Papir). I *Trunk*, måtte lagene jobbe sammen med elefanter. Etter å ha valgt en merket tømmerstokk, måtte de feste en spesiallaget kjetting. Elefantene og lagene måtte samarbeide og bære tre tømmerstokker hver og laste dem opp på en lastebil. Når de hadde fraktet seks tømmerstokker, ville de få neste ledetråd. I *Sheets*, måtte lagene lage økologisk papir av elefantmøkk. Først måtte de fylle en trillebår med elefantmøkk og frakte den til en blandestasjon. De måtte så blande møkken med vann og papirbiter til de fikk en masse som de måtte spre utover papirrammer. Når de hadde laget fem ark og lagt utover en bunke med presset papir til tørk, ville direktøren gi dem neste ledetråd.

**Tilleggsoppgave:**

* Ved Ambepussa Hvilehjem, måtte lagene finne en "vis mann" som spilte på fløyte. Når han var ferdig med å spille, ville han gi dem neste ledetråd.

### Etappe 7 (Sri Lanka → Italia)

I Roma, gjennomførte lagene etappens Veisperring ved Spansketrappen.
* Colombo (Banaranaike internasjonale lufthavn) til Roma, **Italia** Italias flagg (Leonardo da Vinci internasjonale lufthavn)
* Roma (Ponte Sant'Angelo) >Fartsdump< Caroline & Jennifer >Veivalg< Gladiator eller Vognkusk
* Roma (Piazza di Spagna − Spansketrappen) >Veisperring< Hvem kan summere opp Spansketrappen?
* Roma (Piazza del Popolo) >Pit-Stop (Etappe 7)<

I denne etappens Veivalg, måtte lagene velge mellom *Gladiator* eller *Charioteer* (Vognkusk). I begge veivalgsoppgavene, måtte lagene kle seg i gamle romerske kostymer. I *Gladiator* måtte lagene lære en rekke sverdbevegelser, så de kunne kjempe en kamp mot en gladiator og underholde tilskuerne. Hvis lagene gikk vekk fra slagrekkefølgen de hadde lært, måtte de begynne på nytt. Da de hadde gått en feilfri runde, fikk de neste ledetråd. I *Charioteer* måtte lagene delta i kjerreløp med radiostyrt vognkusk. Den ene på laget måtte styre mens den andre kontrollerte farten. De kjøre fem runder før flammen sluknet for å få neste ledetråd. Som Fartsdump i denne etappen måtte Caroline & Jennifer gå til Pantheon og hente en Olivetti-skrivemaskin fra en antikvitetshandler. Så måtte de finne bygningen skrivemaskinen lignet på, Altare Della Patria, kjent i Roma som "skrivemaskinen". Når de hadde plassert skrivemaskinen på en pidestall, kunne de fortsette kappløpet. I denne etappens Veisperring, måtte et lagmedlem telle marmortrinnene på Spansketrappen (135) og legge det tallet til romertallet på Obelisco Sallustiano, som viser årstallet den ble laget (1789). Så måtte de ta et postkort fra kastanjenøttselgeren og skrive tallet med romertall. Når de hadde lagt sammen tallene, måtte de vise det til paret, utkledd som Gregory Peck og Audrey Hepburn i *Prinsesse på vift*. Hadde de riktig svar (1924), fikk de neste ledetråd.

**Tilleggsoppgaver:**

* I starten av etappen, ble lagene instruert til å dra til "Den evige stad" og finne Hadrians bro. Lagene måtte finne ut at de måtte dra til Roma og dra til Ponte Sant'Angelo.
* Etter Veivalgsoppgavene, ble lagene instruert til å dra til "Piazza de John Keats ulykkelige ferie i Rom." Lagene måtte finne ut at de måtte dra til Spansketrappen, stedet der den engelske poeten John Keats bodde.
* Etter Veisperringsoppgaven, ble lagene instruert til å gå til etappens slutt og Via Flamenco begynner. Lagene måtte finne ut at de måtte gå til Piazza del Popolo.

### Etappe 8 (Italia)

I landsbyen Civita di Bagnoregio, gjennomførte lagene etappens Veivalg.
* Roma (Villa Cagiati)
* Bagnoregio (Civita di Bagnoregio) >Veivalg< Eselløp eller Bygg et esel
* Bagnoregio (Hostaria del Ponte) >Dobbel U-sving< Brendon & Rachel u-svingte Dave & Connor og Dave & Connor u-svingte Leo & Jamal
* Orvieto (La Badia di Orvieto) >Veisperring< Hvem er flink til å skrive?
* Orvieto (Orvieto Kabelbane)
* Orvieto (Pozzo di S. Patrizio) (*Ikke vist*)
* Orvieto (Piazza del Duomo) >Pit-Stop (Etappe 8)<

I denne etappens Veivalg måtte lagene velge mellom *Donkey Run* (Eselløp) og *Donkey Build* (Bygg et esel). I *Donkey Run*, måtte lagene velge to esel og delta i byens berømte eselløp. Hvis dyrene kunne løpe tre ganger rundt banen før korpset sluttet å spille, ville de få neste ledetråd. I *Donkey Build*, måtte lagene gå til Gepettos Verksted, og sette sammen et esel ved å bruke alle delene. Etter å ha lastet det opp med ved, måtte det leveres til Gepetto for å få neste ledetråd. I denne etappens Veisperring, måtte et lagmedlem kopiere en side av et manuskript, akkurat som munkene tradisjonelt gjorde det før trykkpressen ble oppfunnet. Når de hadde kopiert sidens kalligrafi og bladgull til munkens godkjennelse, fikk de neste ledetråd.

**Tilleggsopplysning:**

* I løpet av Pit-Stop, ble lagene flyttet fra Piazza del Popolo til Villa Cagiati for å starte denne etappen.

### Etappe 9 (Italia → Sveits)

I Luzern, besøkte lagene Europas eldste trebro, Kapellbrücke, for å finne en ledetråd.
* Roma (Roma Termini Jernbanestasjon) til Chiasso, **Sveits** Sveits’ flagg (Chiasso Jernbanestasjon)
* Altdorf (Tell-monumentet)
* Luzern (Kapellbrücke)
* Luzern (Hotel Schweizerhof)
* Luzern (Verkehrshaus der Schweiz – Det sveitsiske transportmuseet)
* Wolfenschiessen (Oberrickenbach) >Veisperring< Hvem er klar til å melken i glemmeboken?
* Engelberg til Trübsee via gondolbane til Titlis via gondolbanen Rotair >Pit-Stop (Etappe 9)<

I denne etappens Veisperring, måtte et lagmedlem jobbe sammen med en Sankt bernhardshund for å hente melk. Først måtte de velge en hund og vogn. Så måtte de transportere tomme melkespannene til en av to gårder, som kun nås med en av byens to kabelbaner. Når de hadde funnet en gård, kunne de bytte sine tomme spann mot fulle. Så måtte de levere dem tilbake til melkebilen, der de ville få neste ledetråd.

**Tilleggsoppgaver:**

* Etter ankomsten i Sveits, måtte lagene kjøre en Ford Focus til Tell Gasse i Altdorf, og vente på at byens mest berømte oppdiktede innbygger, Wilhelm Tell, skulle gi dem neste ledetråd.
* I Luzern, måtte lagene finne Europas eldste trebro for å finne neste ledetråd. Lagene måtte finne ut at det var Kapellbrücke.
* Ved Hotel Schweizerhof, måtte lagene måtte lagene rydde opp et rom som var blitt "ramponert av et rockeband". Etter å ha valgt et romnummer i resepsjonen og skiftet til rengjøringsuniformer, måtte lagene rydde rommet til perfekt sveitsisk renhetsstandard. Da Helga, romsjefen på hotellet, mente rommet var klart for gjester, ville hun gi dem neste ledetråd.
* Etter å ha ryddet opp hotellrommet, måtte lagene kjøre til Det sveitsiske transportmuseet, og lete etter en merket gjenstand utenfor museet. Der måtte de svare på et spørsmål. Lagene måtte finne ut at gjenstanden de så etter, var en tunnelboremaskin som ble brukt til å lage verdens lengste jernbanetunnel. Lagene ble spurt om hva den ble brukt til. Når de hadde avgitt riktig svar, ville de få neste ledetråd.
* Etter å ha svart på spørsmålet, måtte lagene lete gjennom museet etter Ford Mustang-utstillingen og deres neste ledetråd.
* Da de hadde funnet Mustang-utsillingen og valgt en Ford Mustang, måtte lagene bruke veiskiltene på veggene av Veitransport-bygget og vedlagt formel til å beregne årgangen på Mustangen deres. Når de hadde avgitt riktig svar til formannen i den sveitsiske Mustang-klubben, ville de få neste ledetråd.
* Etter museet, måtte lagene kjøre til Oberrickenbach. Der måtte de lete etter en melketankbil for å finne neste ledetråd.

### Etappe 10 (Sveits → Spania)

I Sevilla, fant lagene etappens Pit-Stop ved Plaza de España.
* Zürich (Zürich lufthavn) til Sevilla, **Spania** Spanias flagg (San Pablo lufthavn)
* Sevilla (La Alameda – Statuen av Herkules og Julius Cæsar)
* Sevilla (Melado Peluqueros) >Veisperring< Hvem vil bli barbereren i Sevilla?
* Sevilla (Real Alcázar – Patio de las Doncellas) >Fartsdump< Caroline & Jennifer >Veivalg< Spanske trinn eller Løp med oksene
* Sevilla (Archivo General de Indias) >Dobbel U-sving< Leo & Jamal u-svingte Jet & Cord og Caroline & Jennifer forsøkte å u-svinge Brendon & Rachel
* Sevilla (Plaza de América) (*Ikke vist*)
* Sevilla (Plaza de España) >Pit-Stop (Etappe 10)<

I denne etappens Veisperring, måtte et lagmedlem være en barberer i Sevilla ved hjelp av en skarp kniv, barberkrem og en ballong. De måtte bruke en ordentlig barberteknikk for å smøre på barberkrem og barbere ballongen på kun 60 sekunder. Hvis ballongen sprakk eller de brukte mer en 60 sekunder, måtte de begynne på nytt. Når de hadde barbert kunden, ville barbereren gi dem neste ledetråd. Som Fartsdump i denne etappen, måtte Caroline & Jennifer levere seks ibéricoskinker gjennom trange gater til kafeen Las Teresas. Når skinkene var levert, kunne de fortsette kappløpet. I denne etappens Veivalg, måtte lagene velge mellom *Spanish Steps* (Spanske Trinn) eller *Running with the Ballz* (Løp med oksene). I *Spanish Steps*, måtte lagene bli med i en Flamencogruppe, og lære seg trinnene i en flamencokoreografi. Når de var synkroniserte med proffene, ville de få neste ledetråd. I *Running with the Ballz*, måtte lagene ta på seg store "oksedrakter" (zorbballer), og løpe gjennom gatene i Sevilla mens de forsøkte å unngå andre "okser". På veien, måtte de få med seg deler av et motto, som var trykket på plakater langs veien. Hvis de kunne sitere det ved slutten av løypen (En matador tenker aldri på sin egen død), ville lederen gi dem neste ledetråd.

### Etappe 11 (Spania → Storbritannia)

I Wales, besøkte lagene Pontcysyllteakvedukten for å gjennomføre etappens Veisperring.
* Sevilla (Sevilla Santa Justa Jernbanestasjon) til Madrid (Aeropuerto T4 Stasjon)
* Madrid (Madrid-Barajas lufthavn) til London, **England** Englands flagg, **Storbritannia** Storbritannias flagg (London Heathrow lufthavn)
* Liverpool (Anfield)
* Wrexham, **Wales** Wales’ flagg (Pontcysyllteakvedukten) >Veisperring< Hvem merker høyvannet?
* Tattenhall, **England** Englands flagg (Bolesworth Estate) >Veivalg< Skudd eller Støvel
* Peckforton (Peckforton Slott) >Pit-Stop (Etappe 11)<

I denne etappens Veisperring, måtte et lagmedlem dra med en av kanalbåtene på Pontcysyllteakvedukten. Sammen med en walisisk språkinstruktør, måtte de lære seg et vers av det walisiske diktet "Y Sipsi!". Etter den 15 minutters lange båtturen til den andre siden av akvedukten, måtte de gå av båten og, ut fra hukommelsen, gjensitere diktet til en lingvist. Når de hadde gjensitert diktet perfekt, ville lingvisten gi dem neste ledetråd. I denne etappens Veivalg, måtte lagene velge mellom *Shoot It* (Skyte) eller *Boot It* (Støvel). I *Shoot It*, måtte lagene delta i leirdueskyting. Når de hadde truffet 16 leirduer, fikk de neste ledetråd. I *Boot It*, måtte lagene delta i støvelkasting. Lagene måtte først finne et par gummistøvler i størrelse 9 eller 11 fra en haug med støvler. Deretter måtte de fylle de med vann og kaste dem helt til de nådde målstreken. Når dommeren hadde bekreftet at de hadde funnet riktige støvler, ville han gi dem neste ledetråd.

**Tilleggsoppgave:**

* Etter ankomst i London, måtte lagene kjøre til Liverpools hjemmebane, Anfield. Der måtte hvert lagmedlem score to straffemål på en profesjonell keeper for å få neste ledetråd.

### Etappe 12 (Storbritannia → USA)

I Las Vegas, gjennomførte lagene en oppgave ved casinohotellet The Mirage.
* London (Heathrow internasjonale lufthavn) til Las Vegas, Nevada Nevadas flagg, **USA** USAs flagg (McCarran internasjonale lufthavn)
* Las Vegas (Ørken)
* Las Vegas (MGM Grand) >Veisperring< Tror du på magi?
* Las Vegas (Neonkirkegårdmuseet)
* Las Vegas (Mirage Hotel & Casino)
* Henderson (Maverick Helicopters) >Veisperring< Hvem vil være UFO?
* Las Vegas (Las Vegas Motor Speedway) >Pit-Stop (Etappe 12)<

I etappens første Veisperring, måtte et lagmedlem delta i en illusjon med David Copperfield. Etter å ha åpnet boksen som de gravde opp i ørkenen og fått ut nøklene som var inni, ble lagmedlemmet som utførte veisperringen lenket fast inne i en trekasse. Når trekassen ble lukket igjen, ville den andre på laget overlevere nøklene gjennom et hull i kassen. Deretter eskorterte Copperfield lagmedlemmet som stod over Veisperringen til en monitor for å se sin partners forsøk på å komme seg løs. Etter at lagmedlemmet inne i kassen hadde funnet nøkkelen som låste opp lenkene, måtte de få tak i dirker, som var i en glassbeholder på toppen av kassen. Deretter ble kassen løftet opp fra bakken og satt fyr på. Da lagmedlemmet som satt inne i kassen, sa at de var ferdig, ville partneren deres, under Copperfield instrukser, slå på en rekke brytere, som førte til at kassen falt ned i en brennende haug med tre og utløste en heftig eksplosjon. Copperfield informerte så partneren at de måtte tilkalle brannmannskap, og lagmedlemmet som var i boksen, ville komme gående iført en brannuniform, helt uskadd. Etter at de var gjenforent, ville Copperfield gi dem neste ledetråd. I etappens andre Veisperring, måtte et lagmedlem ta på seg en futuristisk drakt og sette seg i et helikopter. Deretter måtte de lete langs Las Vegas Strip etter et skilt (ved Aria Resort and Casino) som fortalte dem navnet på deres slippsone og plasseringen av målstreken; Las Vegas Motor Speedway. Etter å ha informert piloten om plasseringen, måtte de gjennomføre en tandem fallskjermhopp fra 10 000 fots (3 000 m) høyde ned til racerbanen. På bakken, ble de gjenforent med partneren deres før de kunne løpe til målstreken.

**Tilleggsoppgaver:**

* Etter landing i Las Vegas, ble lagene kjørt av privatsjåfør i en av tre Ford Explorer til et isolert sted i ørkenen. Ved ankomst, fortalte sjåførene til lagene at de måtte komme seg ut av bilen og begynne å grave. Lagene ville til slutt avdekke en boks der det stod "Property of David Copperfield". Når de hadde funnet boksen, vendte de tilbake til bilen og ble kjørt til MGM Grand.
* Ledetråden lagene fant ved Neonkirkegårdmuseet, instruerte lagene til å skru ut en lyspære fra et spørsmåltegn i rødt og sølv, og ta den med til Mirage Hotel & Casino.
* Ved Mirage Hotel & Casino, ble lagene heist opp i en vindusvaskerheis for å sette lyspærer i bokstaven I i Mirage-skiltet. Da alle pærene lyste og de oppga riktig antall pærer som ble brukt, ville de få neste ledetråd.

Eksterne lenker
---------------

* Offisielt nettsted Rediger på Wikidata

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |